Poradíme, či je možné kombinovať Max Mobility Complex s liekmi na tlak a ďalšími doplnkami
Dobrý deň. Chcem sa prosím Vás spýtať, či môžem užívať Max Mobility Complex Active 6, súčasne s liekmi na tlak ráno a večer- Prestarium combi A, Prestarium A, Concor 5, s CBD olejom 1 kvapku denne a Anopyrinom 100mg, ktorý užívam vždy poobede. Vopred veľmi pekne ďakujem za odpoveď.
Dobrý deň,
ďakujeme za Vašu otázku.
Doposiaľ nebol pozorovaný vplyv výživového doplnku Complex 6 active na prebiehajúcu liečbu liekmi Prestarium A, Prestarium Combi A, Anopyrin a Concor. Preto sa ich súbežné užívanie javí byť bezpečné. Vzhľadom však na to, že doplnky stravy nepodliehajú klinickému skúšaniu, prípadné interakcie nemuseli byť zachytené.
Aktuálne sa v databáze farmaceutických produktov nenachádza CBD olej, ktorý je určený na vnútorné použitie. Preto sa k jeho prípadným interakciám neviem vyjadriť.
Prajem pekný zvyšok dňa.
S pozdravom
PharmDr. Veronika Kiabová